PMIndiaData/PMIndiaSum huggingface dataset:
2015 ലെ രാജേന്ദ്ര കേന്ദ്ര കാര്‍ഷിക സര്‍വ്വകലാശാല ബില്‍ ഭേദഗതിയ്ക്ക് കേന്ദ്ര മന്ത്രിസഭയുടെ അംഗീകാരം

ബീഹാറിലെ പുസയില്‍ പ്രവര്‍ത്തിക്കുന്ന രാജേന്ദ്ര കേന്ദ്ര കാര്‍ഷിക സര്‍വകലാശാലയുടെ പേര് ഡോ. രാജേന്ദ്ര പ്രസാദ് കേന്ദ്ര കാര്‍ഷിക സര്‍വ്വകലാശാല എന്ന് പുനര്‍നാമകരണം ചെയ്യുന്നതിനായി 2015 ല്‍ കൊണ്ടുവന്ന ഔദ്യോഗിക ഭേദഗതിയ്ക്ക് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭായോഗം മുന്‍കാല പ്രാബല്യത്തോടെ അംഗീകാരം നല്‍കി. കൃഷി, മൃഗസംരക്ഷണം, പച്ചക്കറിക്കൃഷി, മത്സ്യോല്‍പ്പാദനം എന്നീ മേഖലകളിലെ സാങ്കേതിക വിദഗ്ധരുടെയും അടിസ്ഥാനസൗകര്യങ്ങളുടെയും കുറവ് പരിഹരിക്കുക എന്നതാണ് സര്‍വകലാശാലയുടെ പ്രധാന പ്രവര്‍ത്തന ലക്ഷ്യം. മേഖലയിലെ ഉത്പ്പാദനവും ഉത്പ്പാദനക്ഷമതയും വര്‍ദ്ധിപ്പിക്കുന്നതിന് കര്‍ഷകര്‍ക്ക് പുതിയ കൃഷി രീതികള്‍ പരിചയപ്പെടുത്തിക്കൊടുക്കലും സര്‍വ്വകലാശാലയുടെ ലക്ഷ്യങ്ങളില്‍പ്പെടും.
കൊടുങ്കാറ്റിലും ഇടിമിന്നലിലും ബിഹാറിലെ പല ജില്ലകളിലും ഉണ്ടായ മരണങ്ങളിൽ പ്രധാനമന്ത്രി അനുശോചനം രേഖപ്പെടുത്തി

ബിഹാറിലെ പല ജില്ലകളിലും കൊടുങ്കാറ്റും ഇടിമിന്നലും മൂലമുണ്ടായ മരണങ്ങളിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. പ്രാദേശിക ഭരണകൂടം രക്ഷാപ്രവർത്തനം ഊർജിതമായി നടത്തുന്നുണ്ടെന്നും അദ്ദേഹം പറഞ്ഞു. പ്രധാനമന്ത്രി ട്വീറ്റ് ചെയ്തു: "ബിഹാറിലെ പല ജില്ലകളിലും കൊടുങ്കാറ്റിലും ഇടിമിന്നലിലും ഉണ്ടായ ജീവഹാനിയിൽ അഗാധമായ ദുഃഖമുണ്ട്. ഈ ഭീമമായ നഷ്ടം താങ്ങാൻ ദൈവം ദുഖിതരായ കുടുംബങ്ങൾക്ക് ശക്തി നൽകട്ടെ. സംസ്ഥാന സർക്കാരിന്റെ മേൽനോട്ടത്തിലുള്ള പ്രാദേശിക ഭരണകൂടം ദുരിതാശ്വാസത്തിലും രക്ഷാപ്രവർത്തനത്തിലും ഏർപ്പെട്ടിരിക്കുന്നു. "
രാഷ്ട്രപതിഭവന്‍ മ്യൂസിയത്തിന്റെ രണ്ടാം ഘട്ടം പ്രധാനമന്ത്രി ഉദ്ഘാടനം ചെയ്തു

രാഷ്ട്രപതിഭവന്‍ മ്യൂസിയത്തിന്റെ രണ്ടാം ഘട്ടം രാഷ്ട്രപതി ശ്രീ. പ്രണബ് മുഖര്‍ജി, ഉപരാഷ്ട്രപതി ശ്രീ. ഹാമീദ് അന്‍സാരി എന്നിവരുടെ സാന്നിധ്യത്തില്‍ പ്രധാനമന്ത്രി ശ്രീ. നരേന്ദ്ര മോദി ഉദ്ഘാടനം ചെയ്തു. ചടങ്ങില്‍ പുറത്തിറക്കപ്പെടുന്ന പുസ്തകങ്ങള്‍ ചരിത്രത്തില്‍ അടയാളപ്പെടുത്തപ്പെടുന്ന ഗ്രന്ഥങ്ങളായിരിക്കുമെന്നു പ്രധാനമന്ത്രി ചൂണ്ടിക്കാട്ടി. ഇന്ന് ഉദ്ഘാടനം ചെയ്യപ്പെടുന്ന മ്യൂസിയം കഴിഞ്ഞ കാലത്തിനു ജീവന്‍ പകരുത്തിനുള്ള മഹത്തായ ശ്രമമാണെന്ന് അദ്ദേഹം പറഞ്ഞു. ശ്രീ. പ്രണബ് മുഖര്‍ജി ഇന്ത്യക്കു നല്‍കിയ സംഭാവനകള്‍ ഏറെയാണെന്നു ചൂണ്ടിക്കാട്ടിയ പ്രധാനമന്ത്രി രാഷ്ട്രപതിപദത്തിനും പ്രണബ് മുഖര്‍ജി ഏറെ സംഭാവനകള്‍ നല്‍കിയെന്നു വ്യക്തമാക്കി. വ്യത്യസ്ത രാഷ്ട്രീയ പശ്ചാത്തലങ്ങളില്‍ ഉള്ളവര്‍ക്ക് എങ്ങനെ യോജിച്ചു പ്രവര്‍ത്തിക്കാന്‍ സാധിക്കുമെന്നു നമുക്കു രാഷ്ട്രപതി ശ്രീ മുഖര്‍ജിയില്‍നിന്നു പഠിക്കാന്‍ കഴിയുമെന്നും പ്രധാനമന്ത്രി പറഞ്ഞു. പുനരുപയോഗിക്കാവുന്ന ഊര്‍ജത്തിന്റെ ഉപയോഗം, ജലസംരക്ഷണം, ഡിജിറ്റല്‍ ഇന്ത്യ തുടങ്ങിയ പദ്ധതികളെല്ലാം രാഷ്ട്രപതിഭവനില്‍ നടപ്പാക്കപ്പെട്ടിട്ടുണ്ടെന്നും പ്രധാനമന്ത്രി ചൂണ്ടിക്കാട്ടി.
പരിഷ്‌ക്കരിച്ച പ്രത്യേക പ്രോത്സാഹനപദ്ധതികളിലെ ഭേദഗതിക്ക് അംഗീകാരം

പ്രധാനമന്ത്രി ശ്രീ. നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം ഇലക്‌ട്രോണിക്ക് മേഖലയില്‍ കൂടുതല്‍ സഹായങ്ങള്‍ നല്‍കുന്നതിന് ഉദ്ദേശിച്ചുകൊണ്ടുള്ള പരിഷ്‌ക്കരിച്ച പ്രത്യേക പ്രോത്സാഹന പദ്ധതി( മോഡിഫൈഡ് സ്‌പെഷ്യല്‍ ഇന്‍സെന്റീവ് പാക്കേജ്-എം-സിപ്‌സ്)ക്ക് അംഗീകാരം നല്‍കി. ഇലക്‌ട്രോണിക്ക് മേഖലയിലെ നിക്ഷേപം വര്‍ദ്ധിപ്പിക്കുകയും 2020 ഓടെ ഇലക്‌ട്രോണിക്ക് ഇറക്കുമതിരഹിത രാജ്യമാക്കി ഇന്ത്യയെ മാറ്റുകയും ചെയ്യുക എന്ന ലക്ഷ്യത്തോടെയാണ് പദ്ധതി നടപ്പാക്കുന്നത്. -ഇന്ത്യയിലെ ഇലക്‌ട്രോണിക്ക് സിസ്റ്റം ഡിസൈന്‍സ് ആന്റ് മാനുഫാക്ചറിംഗ് (ഇ.എസ്.ഡി.എം.) മേഖലയിലെ നിക്ഷേപം വര്‍ദ്ധിപ്പിക്കുന്നതിനോടൊപ്പം തൊഴില്‍ സാദ്ധ്യതകള്‍ വര്‍ദ്ധിപ്പിക്കുകയും ഇറക്കുമതിയെ ആശ്രയിക്കുന്നത് കുറയ്ക്കുകയും ഇതിന്റെ ഉദ്ദേശമാണ്. ഈ പദ്ധതിയുടെ ഭാഗമായി ഇപ്പോള്‍ ലഭിച്ചിട്ടുള്ള പദ്ധതികളുടെ അടിസ്ഥാനത്തില്‍ തന്നെ പ്രത്യക്ഷമായും പരോക്ഷമായി ഒരു മില്യണ്‍ തൊഴിലുകള്‍ സൃഷ്ടിക്കാന്‍ കഴിയും. -രാജ്യത്തെ എല്ലാ സംസ്ഥാനങ്ങളും ജില്ലകളും ഈ നയത്തിന്റെ ഭാഗമായിരിക്കും. ഇലക്‌ട്രോണിക്ക് ഉല്‍പ്പാദനമേഖലയില്‍ നിക്ഷേപം ആകര്‍ഷിക്കുന്നതിന് വേണ്ട എല്ലാ സൗകര്യങ്ങളും അവര്‍ക്ക് ഒരുക്കിക്കൊടുക്കുകയും ചെയ്യും. ഇതിനകം തന്നെ പ ദ്ധതിയുടെ ഭാഗമായി 243 അപേക്ഷകള്‍ ലഭിച്ചതില്‍ 17,997 കോടി നിക്ഷേപനിര്‍ദ്ദേശങ്ങളുള്ള 75 പദ്ധതികള്‍ അംഗീകരിച്ചു. -പദ്ധതിയുടെ ഭാഗമായി 2018 ഡിസംബര്‍ 31 വരെയുള്ള അപേക്ഷകര്‍ക്ക് പ്രോത്സാഹന സഹായം നല്‍കുകയാണ് ലക്ഷ്യം. 2018 ഡിസംബര്‍ 31 വരെയോ, അല്ലെങ്കില്‍ 10,000 കോടി പ്രോത്സാഹനസഹായം വിതരണം ചെയ്യുന്നതുവരെയോ ഏതാണ് ആദ്യം വരുന്നത് അതുവരെ സഹായം ലഭിക്കും. പ്രോത്സാഹന ധനസഹായം 10,000 കോടി കവിഞ്ഞാല്‍ കൂടുതല്‍ സാമ്പത്തിക ബാദ്ധ്യതകള്‍ ഏറ്റെടുക്കുന്നതിന് വേണ്ട പുനരവലോകനം നടത്തും. -പുതുതായി അംഗീകാരം ലഭിക്കുന്ന പദ്ധതികള്‍ക്ക് അപേക്ഷിക്കുന്ന നാള്‍ മുതലായിരിക്കില്ല, അംഗീകാരം ലഭിച്ച ദിവസം മുതലായായിരിക്കും സഹായം ലഭിക്കുക. -അംഗീകാരം ലഭിച്ച് അഞ്ചുവര്‍ഷത്തിനകം നടത്തുന്ന നിക്ഷേപങ്ങള്‍ക്ക് മാത്രമേ പ്രോത്സാഹനസഹായം ലഭിക്കുകയുള്ളു. -സമ്പൂര്‍ണ്ണമായ ഒരു അപേക്ഷ സമര്‍പ്പിച്ചാല്‍ സാധാരണഗതിയില്‍ 120 ദിവസത്തിനകം പദ്ധതിക്ക് അംഗീകാരം ലഭിക്കും. -ഈ പദ്ധതിയുടെ ഭാഗമായി സഹായം ലഭിക്കുന്ന സ്ഥാപനങ്ങള്‍ കുറഞ്ഞത് മൂന്നുവര്‍ഷമെങ്കിലും വാണിജ്യപരമായ ഉല്‍പ്പാദരംഗത്തുണ്ടാകണം. -ഇലക്‌ട്രോണിക്ക് ആന്റ് ഐ.ടി. മന്ത്രാല സെക്രട്ടറി അദ്ധ്യക്ഷനായ സമിതിയായിരിക്കും പദ്ധതിക്ക് അംഗീകാരം നല്‍കുക. -ഒരു ബില്യണ്‍ യു.എസ്. ഡോളര്‍ (അതായത് 6850 കോടി രൂപയില്‍ കൂടുതലുള്ള വന്‍കിട പദ്ധതികളാണ് വരുന്നതെങ്കില്‍ അതേക്കുറിച്ച് പരിശോധിക്കാനും നടപടികള്‍ സ്വീകരിക്കാനുമായി കാബിനറ്റ് സെക്രട്ടറിയുടെ നേതൃത്വത്തില്‍ മറ്റൊരു ഉന്നതതല സമിതിയെ നിയോഗിക്കും. നിതി ആയോഗ്-സി.ഇ.ഒ, എക്‌സ്‌പെന്‍ഡിച്ചര്‍, ഇലക്‌ട്രോണിക്ക് ആന്റ് ഐ.ടി. മന്ത്രാലയം സെക്രട്ടറിമാര്‍ എന്നിവര്‍ ഇതില്‍ ഉള്‍പ്പെടും.
ഐ.എല്‍.ഒ ശൂപാര്‍ശകള്‍ക്ക് കേന്ദ്ര മന്ത്രിസഭ അംഗീകാരം നല്‍കി.

”അനൗപചാരിക സമ്പദ്ഘടനയില്‍ നിന്നും ഔപചാരിക സമ്പദ്ഘടനയിലേയ്ക്കുള്ള” പരിവര്‍ത്തനം സംബന്ധിച്ച അന്താരാഷ്ട്ര തൊഴില്‍ സംഘടന ഒപ്പ് വച്ച രേഖ പാര്‍ലമെന്റില്‍ സമര്‍പ്പിക്കാനുള്ള നിര്‍ദേശത്തിനു പ്രധാനമന്ത്രി ശ്രീ. നരേന്ദ്രമോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭയോഗം അനുമതി നല്‍കി. 2015 ജനുവരി ജനീവയില്‍ ചേര്‍ന്ന സംഘടനയുടെ പത്താമതു യോഗമാണ് രേഖ അംഗീകരിച്ചത്. ഇന്ത്യ ഇതിനെ അനുകൂലിച്ചിരുന്നു. നിയമപ്രകാരം ഒരു വര്‍ഷത്തിനകം ഓരോ അംഗ രാജ്യവും തങ്ങളുടെ പരമോന്നത നിയമനിര്‍മ്മാണ സഭയില്‍ ഇവ സമര്‍പ്പിച്ചിരിക്കണം.
ഗ്രാമീണ വികസനത്തിനും ദാരിദ്ര്യ നിര്‍മാര്‍ജനത്തിനുമായുള്ള ഇന്ത്യ-മൗറീഷ്യസ് ധാരണാപത്രത്തിന് കേന്ദ്ര മന്ത്രിസഭയുടെ അനുമതി

ഗ്രാമീണ വികസനത്തിനും ദാരിദ്ര്യ നിര്‍മാര്‍ജനത്തിനുമായുള്ള ഇന്ത്യ-മൗറീഷ്യസ് ധാരണാപത്രം ഒപ്പിടുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭ അനുമതി നല്‍കി. ധാരണാപത്രം ഒപ്പിടുന്നതോടെ മൗറീഷ്യസ് പ്രധാനമന്ത്രിയുടെ ഓഫീസിലെ നാഷണല്‍ ഡെവല്പമെന്റ് യൂണിറ്റും ഇന്ത്യയുടെ ഗ്രാമീണ വികസനമന്ത്രാലയവും ഗ്രാമീണ വികസന കാര്യത്തില്‍ സഹകരിച്ചു പ്രവര്‍ത്തിക്കുന്നതിനുള്ള ചട്ടക്കൂടൊരുങ്ങും. ഗ്രാമവികസനത്തിലുള്ള സഹകരണവും ഇരു രാജ്യങ്ങള്‍ക്കും ഗുണകരമാകുംവിധം പ്രവര്‍ത്തനശേഷി വികസിപ്പിക്കലും പ്രോല്‍സാഹിപ്പിക്കുന്നതായിരിക്കും കരാര്‍. ധാരണാപത്രത്തിന്റെ ലക്ഷ്യങ്ങള്‍ നിറവേറ്റുന്നതിന് ഇന്ത്യയിലെ വിദഗ്ധ സ്ഥാപനങ്ങളുടെ സേവനം ഉപയോഗപ്പെടുത്തുക, ഗ്രാമവികസനം സംബന്ധിച്ചു പ്രസക്തമായ വിവരങ്ങള്‍ കൈമാറുക, ഗ്രാമവികസനത്തിന് ആക്കം കൂട്ടാന്‍ നയങ്ങളില്‍ ശാസ്ത്രീയവും സാങ്കേതികവുമായ വിവരങ്ങള്‍ ഉള്‍പ്പെടുത്തുക, പ്രവൃത്തിപരിചയവും അനുഭവജ്ഞാനവും കൈമാറുന്നതിന് ഇരു രാജ്യങ്ങളില്‍ നിന്നുമുള്ളവര്‍ പരസ്പരം സന്ദര്‍ശിക്കുക, മൗറീഷ്യസിലെ മനുഷ്യവിഭവശേഷി വര്‍ധിപ്പിക്കാന്‍ ഓരോ മേഖലകളിലായി പരിശീലനം നല്‍കുക, ഇന്ത്യയിലെ പ്രമുഖ സ്ഥാപനങ്ങളില്‍ അതിനൂതന സാങ്കേതികവിദ്യ ഉപയോഗപ്പെടുത്തിക്കൊണ്ട് പ്രത്യേക പദ്ധതികളെക്കുറിച്ചു പരിശീലനം നല്‍കുക, നല്ല പ്രവര്‍ത്തന മാതൃകകള്‍ പങ്കുവെക്കുക തുടങ്ങിയ മേഖലകളില്‍ സഹകരിക്കാന്‍ ഇരു രാജ്യങ്ങളും തീരുമാനിച്ചിട്ടുണ്ട്.
350ാമതു പ്രകാശപര്‍വത്തില്‍ ഗുരു ഗോവിന്ദ് സിങ് ജിയെ പ്രധാനമന്ത്രി അനുസ്മരിച്ചു

350ാമതു പ്രകാശപര്‍വത്തില്‍ ഗുരു ഗോവിന്ദ് സിങ് ജിക്കു പ്രധാനമന്ത്രി ശ്രീ. നരേന്ദ്ര മോദി ആദരാഞ്ജലി അര്‍പ്പിച്ചു. ‘നാം 350ാമതു പ്രകാശ പര്‍വം ആഘോഷിക്കുമ്പോള്‍ ആദരണീയനായ ശ്രീ. ഗുരുഗോവിന്ദ് സിങ് ജിക്കു മുന്നില്‍ ഞാന്‍ നമസ്‌കരിക്കുന്നു. അനന്യമായ ധൈര്യത്തിന്റെയും അങ്ങേയറ്റത്തെ വിവേകത്തിന്റെയും ആള്‍രൂപമായിരുന്നു അദ്ദേഹം. അദ്ദേഹത്തിന്റെ ധീരമായ കര്‍മങ്ങളും മഹത്തായ ചിന്തകളും തലമുറകളായി ജനങ്ങളെ ആവേശഭരിതരാക്കുന്നു. ശ്രീ. ഗുരു ഗോവിന്ദ് സിങ് ജി സമത്വത്തിന്റെ ഊര്‍ജത്തില്‍ വിശ്വസിച്ചിരുന്നു. എല്ലാ സാമൂഹിക ഉച്ചനീചത്വങ്ങളെയും എതിര്‍ത്തിരുന്ന അദ്ദേഹം നീതിബോധത്തിനും സത്യസന്ധതയ്ക്കും ആദരിക്കപ്പെട്ടുപോരുന്നു’, പ്രധാനമന്ത്രി വ്യക്തമാക്കി.
വരിഷ്ഠ പെന്‍ഷന്‍ ബീമാ യോജന -2017

2017 ലെ വരിഷ്ഠ പെന്‍ഷന്‍ ബീമാ യോജനയ്ക്ക് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം മുന്‍കാല പ്രാബല്യത്തോടെ അംഗീകാരം നല്‍കി. സമൂഹിക സുരക്ഷിതത്ത്വതിലും സാമ്പത്തിക ഉള്‍ക്കൊള്ളലിലും ഗവണ്‍മെന്റിന്റെ പ്രതിബന്ധതയുടെ ഭാഗമായിട്ടാണിത്. 60 വയസ്സ് കഴിഞ്ഞവരെ സംരക്ഷിക്കുന്നതിനും വാര്‍ദ്ധക്യകാലത്ത് സാമൂഹിക സുരക്ഷിതത്വം പ്രദാനം ചെയ്യുന്നതിനും ലക്ഷ്യമിട്ടിട്ടുള്ള പദ്ധതി ലൈഫ് ഇന്‍ഷ്വറന്‍സ് കോര്‍പ്പറേഷന്‍ (എല്‍.ഐ.സി) മുഖേനയായിരിക്കും നടപ്പ് സാമ്പത്തിക വര്‍ഷം നടപ്പിലാക്കുക. പ്രതിവര്‍ഷം 8 ശതമാനം നിരക്കില്‍ വരുമാനം ഉറപ്പ് നല്‍കുന്ന പെന്‍ഷന്‍ പദ്ധതിയാണിത്. ഈ പെന്‍ഷന്‍ കൈപ്പറ്റുന്നത് പ്രതിമാസമോ, 3 മാസത്തില്‍ ഒരിക്കലോ, 6 മാസത്തില്‍ ഒരിക്കലോ, വര്‍ഷത്തിലൊരിക്കലോ എന്നത് ഗുണഭോക്താവിന് തീരുമാനിക്കാം. എല്‍.ഐ.സി. നല്‍കുന്ന റിട്ടേണും പദ്ധതി പ്രകാരമുള്ള 8 ശതമാനം പ്രതിവര്‍ഷ റിട്ടേണും തമ്മിലുള്ള വ്യത്യാസം കേന്ദ്ര ഗവണ്‍മെന്റ് സബ്‌സിഡിയായി വാര്‍ഷികാനുപാതത്തില്‍ നല്‍കും. 2017 ലെ വരിഷ്ഠ പെന്‍ഷന്‍ ബീമാ യോജന തുടക്കം കുറിക്കുന്ന ദിവസം മുതല്‍ ഒരു വര്‍ഷം വരെ പദ്ധതിയില്‍ ചേരാന്‍ കാലാവധിയുണ്ടായിരിക്കും.
റഷ്യയിലേക്ക് പുറപ്പെടും മുമ്പ് പ്രധാനമന്ത്രിയെ നടത്തിയ പ്രസ്താവന

പ്രധാനമന്ത്രിയായതിന് ശേഷമുള്ള ആദ്യ റഷ്യന് സന്ദര്ശനത്തിന് ഞാന് ഇന്ന് തുടക്കമിടുകയാണ്. ഈ സന്ദര്ശനത്തിന്റെ പരിണതഫലത്തെ കുറിച്ച് എനിക്ക് വളരെയധികം ശുഭാപ്തി വിശ്വാസമുണ്ട്. ദശകങ്ങളായി റഷ്യയ്ക്കും ഇന്ത്യയ്ക്കുമിടയിലുള്ള അടുത്ത ബന്ധത്തിന് ചരിത്രം സാക്ഷിയാണ്. ലോകത്തെ ഇന്ത്യയുടെ അമൂല്യ സുഹൃത്തുക്കളില് ഒന്നാണ് റഷ്യ. 2001 ലേക്ക് എന്റെ മനസ്സ് പോവുകയാണ്. ഗുജറാത്ത് മുഖ്യമന്ത്രിയായി ചുമതല ഏറ്റെടുത്ത ഉടനേ അടല്ജിയുടെ റഷ്യന് യാത്രയില് ഞാന് അനുഗമിച്ചിരുന്നു. ഇന്നും തുടരുന്ന ഇന്ത്യാ-റഷ്യ വാര്ഷിക ഉച്ചകോടിയുടെ ആരംഭം അതായിരുന്നു. സാമ്പത്തികം, ഊര്ജ്ജം, സുരക്ഷ എന്നീ മേഖലകളില് ഇന്ത്യയും റഷ്യയും തമ്മിലുള്ള സഹകരണം ശക്തിപ്പെടുത്താന് എന്റെ സന്ദര്ശനം വഴിയൊരുക്കും. ശാസ്ത്ര സാങ്കേതിക വിദ്യ, ഖനനം തുടങ്ങിയ മേഖലകളിലും സഹകരണം വര്ദ്ധിപ്പിക്കണമെന്നുണ്ട്. ഇന്ത്യയും റഷ്യയും തമ്മിലുള്ള വ്യാപാര ബന്ധം മുമ്പേത്തെക്കാള് വര്ദ്ധിക്കുന്നത് നമ്മുടെ രണ്ട് രാജ്യങ്ങളിലെ ജനങ്ങള്ക്ക് മാത്രമല്ല ലോകത്തിന് തന്നെ ഗുണകരമാകും. പ്രസിഡന്റ് പുടിനുമായുള്ള വിപുലമായ ചര്ച്ചകള്ക്കും ഈ സന്ദര്ശനം വഴിയൊരുക്കും. ഇന്ത്യയില് നിക്ഷേപം ഇറക്കുന്നതിന് ക്ഷണിക്കുന്നതിനായി റഷ്യന് ബിസിനസ്സുകാരുമൊത്തു കൂടിക്കാഴ്ചയും ഉണ്ടാകും. ‘ഫ്രണ്ട്സ് ഓഫ് ഇന്ത്യ’ പരിപാടിയിലും ഞാന് സംബന്ധിക്കും. നമ്മുടെ രണ്ട് രാജ്യങ്ങളിലെയും ജനതകള് തമ്മില് നിലവിലുള്ള കരുത്തുറ്റ ബന്ധത്തെ കൂടുതല് ഊട്ടിയുറപ്പിക്കുന്നതാകും ഈ സന്ദര്ശനമെന്ന് എനിക്ക് തീര്ച്ചയുണ്ട്.
പശ്ചിമ ബംഗാളിലെ വെള്ളപ്പൊക്കസ്ഥിതിഗതികളെക്കുറിച്ചു് സംസ്ഥാന മുഖ്യമന്ത്രിയുമായി പ്രധാനമന്ത്രി സംസാരിച്ചു

ജലം പുറന്തള്ളുന്നത് മൂലമുണ്ടായ വെള്ളപ്പൊക്കത്തെക്കുറിച്ച് പ്രധാനമന്ത്രി ശ്രീ നരേന്ദ്ര മോദി പശ്ചിമ ബംഗാൾ മുഖ്യമന്ത്രി മമതാ ബാനർജിയുമായി സംസാരിച്ചു. സാഹചര്യം ലഘൂകരിക്കാൻ സഹായിക്കുന്നതിന് കേന്ദ്രത്തിൽ നിന്ന് സാധ്യമായ എല്ലാ പിന്തുണയും പ്രധാനമന്ത്രി ഉറപ്പ് നൽകി. ഒരു ട്വീറ്റിൽ പിഎംഒ പറഞ്ഞു , "സംസ്ഥാനത്തിന്റെ വിവിധ ഭാഗങ്ങളിൽ അണക്കെട്ടുകളിൽ നിന്ന് ജലം ഒഴുകുന്നത് മൂലമുണ്ടായ വെള്ളപ്പൊക്കത്തെ കുറിച്ച് പ്രധാനമന്ത്രി ശ്രീ നരേന്ദ്ര മോദി പശ്ചിമ ബംഗാൾ മുഖ്യമന്ത്രി മമതാ ബാനർജിയുമായി സംസാരിച്ചു ദുരിതബാധിത പ്രദേശങ്ങളിലെ ആളുകളുടെ സുരക്ഷയ്ക്കും ക്ഷേമത്തിനും വേണ്ടി പ്രാർത്ഥിക്കുന്നതായി പ്രധാനമന്ത്രി പറഞ്ഞു."
റാഞ്ചിയില്‍ പ്രധാനമന്ത്രി ജന്‍ ആരോഗ്യ യോജനയും സിക്കിമിലെ പാക്യോങ്ങില്‍ വിമാനത്താവളവും പ്രധാനമന്ത്രി ഉദ്ഘാടനം ചെയ്യും

2018 സെപ്റ്റംബര്‍ 23നു ഝാര്‍ഖണ്ഡിലെ റാഞ്ചിയില്‍ പ്രധാനമന്ത്രി ജന്‍ ആരോഗ്യ യോജന(പി.എം.ജെ.എ.വൈ.)യുടെ ഉദ്ഘാടനം പ്രധാനമന്ത്രി ശ്രീ. നരേന്ദ്ര മോദി നിര്‍വഹിക്കും. ഈ പദ്ധതി പ്രകാരം അഞ്ചു ലക്ഷം രൂപയുടെ വീതമുള്ള ചികില്‍സ പ്രതിവര്‍ഷം പത്തു കോടിയിലേറെ കുടുംബങ്ങള്‍ക്കു ലഭിക്കും. പി.എം.ജെ.എ.വൈ. പ്രദര്‍ശനം പ്രധാനമന്ത്രി സന്ദര്‍ശിക്കും. ഗുണഭോക്താക്കളെ തിരിച്ചറിയില്‍, ഇ-കാര്‍ഡ് നിര്‍മാണം തുടങ്ങിയ പ്രവര്‍ത്തനങ്ങള്‍ എങ്ങനെയെന്ന് അദ്ദേഹത്തിനു മുന്നില്‍ അവതരിപ്പിക്കപ്പെടും. ഛയ്ബാസ, കോഡേര്‍മ എന്നിവിടങ്ങളിലെ മെഡിക്കല്‍ കോളജുകളുടെ തറക്കല്ലിടലും ഇതേ ചടങ്ങില്‍ പ്രധാനമന്ത്രി നിര്‍വഹിക്കും. പത്ത് ആരോഗ്യ, ക്ഷേമകേന്ദ്രങ്ങള്‍ അദ്ദേഹം ഉദ്ഘാടനം ചെയ്യും. സിക്കിമിലെ ഗാങ്‌ടോക്കിലേക്കു തിരിക്കുംമുമ്പ് പ്രധാനമന്ത്രി പൊതുസമ്മേളനത്തെ അഭിസംബോധന ചെയ്യും. സിക്കിം സംസ്ഥാനത്തെ വ്യോമയാനഭൂപടത്തില്‍ രേഖപ്പെടുത്തുന്ന പാക്യോങ് വിമാനത്താവളം സെപ്റ്റംബര്‍ 24നു പാക്യോങ്ങില്‍ പ്രധാനമന്ത്രി ഉദ്ഘാടനം ചെയ്യും. ഹിമാലയന്‍ സംസ്ഥാനത്തിലെ കണക്റ്റിവിറ്റി വര്‍ധിക്കുന്നതിനൊപ്പം വിനോദസഞ്ചാരം മെച്ചപ്പെടുന്നതിനും വിമാനത്താവളം സഹായകമാകും. പാക്യോങ് വിമാനത്താവളത്തിലെത്തുന്ന പ്രധാനമന്ത്രി മുമ്പാകെ വിമാനത്താവളത്തെക്കുറിച്ചും ടെര്‍മിനല്‍ കെട്ടിടത്തെക്കുറിച്ചും വിശദീകരിക്കപ്പെടും. പാക്യോങ് വിമാനത്താവളത്തിന്റെ ഉദ്ഘാടനഫലകം അദ്ദേഹം അനാച്ഛാദനം ചെയ്യും. തുടര്‍ന്നു പ്രധാനമന്ത്രി പൊതുയോഗത്തെ അഭിസംബോധന ചെയ്യും.
ഇരട്ടനികുതിയും ആദായനികുതി വെട്ടിപ്പും ഒഴിവാക്കാനായി ഇന്ത്യയും താജിക്കിസ്ഥാനുമായുള്ള കരാര്‍ ഭേദഗതി ചെയ്തുകൊണ്ടുള്ള ഔദ്യോഗിക രേഖയ്ക്ക് മന്ത്രിസഭയുടെ അംഗീകാരം

ഇരട്ടനികുതിയും ആദായനികുതിയുമായി ബന്ധപ്പെട്ട സാമ്പത്തിക വെട്ടിപ്പും ഒഴിവാക്കാനായി ഇന്ത്യയും താജിക്കിസ്ഥാനുമായുള്ള കരാര്‍ ഭേദഗതി ചെയ്തുകൊണ്ടുള്ള ഔദ്യോഗിക രേഖയ്ക്ക് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭ അംഗീകാരം നല്‍കി. ഈ രേഖ പ്രാബല്യത്തില്‍ വരുന്നതോടെ ഇരട്ടനികുതി ഒഴിവാക്കല്‍ കരാര്‍ പ്രകാരമുള്ള വിവരങ്ങള്‍ നികുതിയിതര ആവശ്യങ്ങള്‍ക്കായി നിയമം നടപ്പാക്കുന്ന മറ്റ് ഏജന്‍സികളുമായി പങ്കുവെക്കാന്‍ സാധിക്കും.
മുഖ്യമന്ത്രിമാരുടെയും ചീഫ് ജസ്റ്റിസുമാരുടെയും സംയുക്തയോഗത്തെ പ്രധാനമന്ത്രി അഭിസംബോധന ചെയ്തു

ന്യൂഡെല്ഹിയില് മുഖ്യമന്ത്രിമാരുടെയും ചീഫ് ജസ്റ്റിസുമാരുടെയും സംയുക്തയോഗത്തില് പ്രധാനമന്ത്രി ശ്രീ. നരേന്ദ മോദി പ്രസംഗിച്ചു. നീതിനിര്വഹണസംവിധാനത്തില് സാധാരണക്കാരനുള്ള ഉയര്ന്ന വിശ്വാസത്തെക്കുറിച്ച് അദ്ദേഹം യോഗത്തിന്റെ ശ്രദ്ധയില്പെടുത്തി. രാജ്യത്തിന്റെ വിവിധ ഭാഗങ്ങളിലായി കോടതികളില് ഏറെ കേസുകള് കെട്ടിക്കിടക്കുകയാണെന്ന ചീഫ് ജസ്റ്റിസിന്റെ വാക്കുകളെ പരാമര്ശിച്ചുകൊണ്ട്, ഇക്കാര്യത്തില് ചീഫ് ജസ്റ്റിസിനുള്ള ആശങ്ക തിരിച്ചറിയാന് സാധിക്കുന്നുണ്ടെന്നു പ്രധാനമന്ത്രി പറഞ്ഞു. മുന്നോട്ടുള്ള പ്രയാണത്തില് ഇത്തരം പ്രശ്നങ്ങള്ക്കു പരിഹാരം കണ്ടെത്താന് ഗവണ്മെന്റും ജുഡീഷ്യറിയും ചേര്ന്നുള്ള പ്രവര്ത്തനത്തിലൂടെ സാധിക്കുമെന്നാണു പ്രതീക്ഷിക്കുന്നതെന്നും അദ്ദേഹം പറഞ്ഞു. സ്റ്റാറ്റിയൂട്ട് ബുക്കുകളില്നിന്നു പഴകിയ നിയമങ്ങള് മാറ്റാനുള്ള ഗവണ്മെന്റിന്റെ നീക്കങ്ങളെക്കുറിച്ചും പ്രധാനമന്ത്രി സൂചിപ്പിച്ചു.
ജന്‍ ധന്‍ യോജന മൂന്നു വര്‍ഷം പൂര്‍ത്തിയാക്കുന്ന വേളയില്‍ എല്ലാ ഗുണഭോക്താക്കളെയും പ്രധാനമന്ത്രി അഭിനന്ദിച്ചു

ജന്‍ ധന്‍ യോജന പദ്ധതി ആരംഭിച്ച് മൂന്നു വര്‍ഷം പൂര്‍ത്തിയാക്കുന്ന അവസരത്തില്‍ ഈ ചരിത്രപരമായ സാമ്പത്തിക സംശ്ലേഷണ സംരംഭത്തിന്റെ എല്ലാ ഗുണഭോക്താക്കളെയും പ്രധാനമന്ത്രി ശ്രീ.നരേന്ദ്ര മോദി അഭിനന്ദിച്ചു. ‘ഇന്ന് ജന്‍ ധന്‍ യോജന മൂന്നു വര്‍ഷം പൂര്‍ത്തിയാക്കുന്നു. ഈ പദ്ധതിയുടെ പ്രയോജനം ലഭിച്ച കോടിക്കണക്കിന് ജനങ്ങളെ, പ്രത്യേകിച്ച് പാവപ്പെട്ടവരെ ഞാന്‍ അഭിനന്ദിക്കുന്നു. പാവങ്ങള്‍, അടിച്ചമര്‍ത്തപ്പെട്ടവര്‍, പാര്‍ശ്വവത്കരിക്കപ്പെട്ടവര്‍ എന്നിവരെ സാമ്പത്തിക മുഖ്യധാരയിലേക്ക് കൊണ്ടുവരാനുദ്ദേശിച്ചുള്ള ചരിത്രപരമായ പ്രസ്ഥാനമാണ് ജന്‍ധന്‍ യോജന. ജന്‍ ധന്‍ യോജന, സാമൂഹ്യ സുരക്ഷാ പദ്ധതികള്‍, മുദ്ര, സ്റ്റാന്‍ഡ് അപ് ഇന്ത്യ എന്നിവ വഴി ദശലക്ഷക്കണക്കിന് അഭിലാഷങ്ങള്‍ക്ക് ഞങ്ങള്‍ ചിറക് നല്‍കി. പാവപ്പെട്ടവരുടെയും, പാര്‍ശ്വവത്കരിക്കപ്പെട്ടവരുടെയും ജീവിതത്തില്‍ ഗുണപരമായ മാറ്റവും പരിവര്‍ത്തനവും കൊണ്ടുവരുന്നതിനുള്ള ഞങ്ങളുടെ ശ്രമം അത്യന്തം കരുത്തോടെ തുടരും’, പ്രധാനമന്ത്രി പറഞ്ഞു.
ഔറംഗബാദ് റെയില്‍ അപകടത്തില്‍ പ്രധാനമന്ത്രി ദു:ഖം രേഖപ്പെടുത്തി

മഹാരാഷ്ട്രയിലെ ഔറഗബാദില്‍ റെയില്‍വേ ട്രാക്കിലുണ്ടായ അപകടത്തിലെ ആളപായത്തില്‍ പ്രധാനമന്ത്രി ശ്രീ. നരേന്ദ്ര മോദി ദുഃഖം രേഖപ്പെടുത്തി. “മഹാരാഷ്ട്രയിലെ ഔറഗബാദില്‍ റെയില്‍വേ ട്രാക്കിലുണ്ടായ അപകടത്തില്‍ ജീവനുകള്‍ നഷ്ടമായത് അത്യന്തം വേദനിപ്പിക്കുന്നു. റെയില്‍വേ മന്ത്രി ശ്രീ. പിയൂഷ് ഗോയലുമായി സംസാരിച്ചു. അദ്ദേഹം സ്ഥിതിഗതികള്‍ സൂക്ഷ്മമായി നിരീക്ഷിക്കുന്നുണ്ട്. സാധ്യമായ എല്ലാ സഹായവും നല്‍കുന്നുണ്ട്”, പ്രധാനമന്ത്രി പറഞ്ഞു
ജലശക്തി പ്രചരണം പൊതുജന പങ്കാളിത്തത്തോടെ അതിവേഗം വിജയകരമായി പുരോഗമിക്കുന്നുവെന്നു പ്രധാനമന്ത്രി

വിജയകരവും നൂതനവുമായ ചില ജലസംരക്ഷണ ഉദ്യമങ്ങള്‍ പങ്കുവച്ചു ജല്‍ശക്തി അഭിയാന്‍ ജലശക്തി പ്രചരണം പൊതുജന പങ്കാളിത്തത്തോടെ അതിവേഗം വിജയകരമായി പുരോഗമിക്കുകയാണെന്നു മന്‍ കീ ബാത്തില്‍ പ്രധാനമന്ത്രി ശ്രീ. നരേന്ദ്ര മോദി പറഞ്ഞു. രാജ്യത്തിന്റെ ഓരോ ഭാഗത്തുമുള്ള വിജയകരവും നൂതനവുമായ ചില ജലസംരക്ഷണ ഉദ്യമങ്ങള്‍ അദ്ദേഹം പങ്കുവെച്ചു. രാജസ്ഥാനിലെ ജലോര്‍ ജില്ലയെക്കുറിച്ചു പരാമര്‍ശിക്കവേ പ്രധാനമന്ത്രി പറഞ്ഞു: ‘അവിടെ ചെത്തിക്കെട്ടിയ പഴയകാലത്തെ രണ്ടു കിണറുകള്‍ മാലിന്യം തള്ളുന്നതും മലിനജലം നിറഞ്ഞതുമായ ഇടമായി മാറിയിരുന്നു. എന്നാല്‍, ഒരു സുപ്രഭാതത്തില്‍ ഭാദ്രായന്‍, തനവാല പഞ്ചായത്തുകളിലെ നൂറുകണക്കിനു മനുഷ്യര്‍ പ്രസ്തുത കിണറുകള്‍ ജല്‍ശക്തി പ്രചരണത്തിന്റെ ഭാഗമായി ശുചിയാക്കാന്‍ തീരുമാനിച്ചു. മഴയ്ക്കു മുമ്പേ, ജനങ്ങള്‍ മലിനജലവും മാലിന്യവും നീക്കുന്ന ജോലി സ്വയം ഏറ്റെടുത്തു. ഇതിനായി ചിലര്‍ സംഭാവന നല്‍കിയപ്പോള്‍ മറ്റു ചിലര്‍ അധ്വാനിക്കാന്‍ തയ്യാറായി മുന്നോട്ടുവന്നു. തുടര്‍ന്നു കിണറുകള്‍ ഉപയോഗയോഗ്യമായി.’. അതുപോലെ, ഉത്തര്‍പ്രദേശിലെ ബാരാബങ്കിയിലെ സരാഹി തടാകം ഗ്രാമീണരുടെ ഒത്തൊരുമിച്ചുള്ള ശ്രമത്തെത്തുടര്‍ന്നു നന്നാക്കപ്പെട്ടു. ഉത്തരാഖണ്ഡിലെ അല്‍മോറ-ഹല്‍ദ്വാനി ഹൈവേയില്‍ സുനിയാകോട്ട് ഗ്രാമമാണു സമാനമായ ജനപങ്കാളിത്തത്തിന്റെ മറ്റൊരു ഉദാഹരണം. വെള്ളം തങ്ങളുടെ ഗ്രാമത്തില്‍ എത്തുന്നുണ്ടെന്ന് ഉറപ്പാക്കാന്‍ ഗ്രാമീണര്‍ ഇവിടെ തയ്യാറായി. ജനങ്ങള്‍ സ്വയം പണം കണ്ടെത്തുകയും അധ്വാനിക്കുകയും ചെയ്തു. ഗ്രാമത്തിലേക്കു പൈപ്പിടുകയും പമ്പിങ് സ്റ്റേഷന്‍ സ്ഥാപിക്കുകയും ചെയ്തു. ഇതുവഴി ദശാബ്ദങ്ങളായുള്ള ജലപ്രതിസന്ധി പരിഹരിക്കപ്പെട്ടു. #Jalshakti4India ഉപയോഗിച്ച് ജലസംരക്ഷണവും ജല ഉപയോഗവും സംബന്ധിച്ച ശ്രമങ്ങള്‍ പങ്കുവെക്കാന്‍ എല്ലാവരും തയ്യാറാകണമെന്നു പ്രധാനമന്ത്രി ആഹ്വാനംചെയ്തു. ജലസംക്ഷണത്തിനും ജലസുരക്ഷയ്ക്കുമായുള്ള പ്രചരണമായ ജലശക്തി അഭിയാനു 2019 ജൂലൈയിലാണു തുടക്കമായത്. ജലദൗര്‍ലഭ്യം നേരിടുന്ന ജില്ലകളിലും ബ്ലോക്കുകളിലുമാണു പ്രചരണ പരിപാടി ഏര്‍പ്പെടുത്തിയത്.
ബഹിരാകാശ രംഗത്തെ ഇന്ത്യാ- ജപ്പാന്‍ സഹകരണ

ബഹിരാകാശ രംഗത്തെ സഹകരണത്തിന് ഇന്ത്യന്‍ ബഹിരാകാശ ഗവേഷണ സംഘടനയും, ജാപ്പനീസ് ഏറോ സ്‌പേയ്‌സ് എക്‌പ്ലൊറേഷന്‍ ഏജന്‍സിയും (ജാക്‌സാ) തമ്മില്‍ 2016 ടോക്ക്യോയില്‍ ഒപ്പുവച്ച ധാരണാപത്രം പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം വിലിയിരുത്തി. ഇരു രാജ്യങ്ങളിലെയും നിയമങ്ങള്‍ക്കും അന്താരാഷ്ട്ര ഉടമ്പടികള്‍ക്കും വിധേയമായി സമാധാന ആവശ്യങ്ങള്‍ക്ക് ബഹിരാകാശം ഉപയോഗിക്കുന്നതിനുള്ള ഭാവി സഹകരണ പ്രവര്‍ത്തനങ്ങള്‍ തുടരുന്നതിന് ലക്ഷ്യമിടുന്നതാണ് ധാരണാപത്രം. ബഹിരാകാശ സാങ്കേതികവിദ്യ, ഭൗമ നിരീക്ഷണം, ഉപഗ്രഹ വാര്‍ത്താ വിനിമയം, പര്യവേഷണം, ബഹിരാകാശ സാങ്കേതിക വിദ്യയിലെ ഗവേഷണ വികസനം, ബഹിരാകാശ വ്യവസായം പരിപോഷിപ്പിക്കല്‍ തുടങ്ങിയവ ധാരണാപത്രത്തിന്റെ പരിധിയില്‍പ്പെടും. മാനവരാശിയുടെ നന്മയ്ക്കായി ബഹിരാകാശ സാങ്കേതിക വിദ്യ പ്രയോജനപ്പെടുത്തുന്നതിനുള്ള സംയുക്ത പ്രവര്‍ത്തനങ്ങളിലേയ്ക്കും ധാരണാപത്രം ഇരുരാജ്യങ്ങളെയും നയിക്കും.
ദേശീയ വിദ്യാഭ്യാസ നയത്തിന്റെ കീഴില്‍ ഉന്നവിദ്യാഭ്യാസത്തിലെ  പരിഷ്‌ക്കാരങ്ങൾ   എന്ന വിഷയത്തെ ആസ്പദമാക്കിയുള്ള കോണ്‍ക്ലേവിൽ  പ്രധാനമന്ത്രി നാളെ ഉദ്ഘാടന പ്രസംഗം നിർവ്വഹിക്കും

ദേശീയവിദ്യാഭ്യാസ നയത്തിന്റെ കീഴില്‍ ഉന്നവിദ്യാഭ്യാസത്തിലെ പരിഷ്‌ക്കാരങ്ങള്‍ എന്ന വിഷയത്തെ ആസ്പദമാക്കിയുള്ള കോണ്‍ക്ലേവിൽ വിഡിയോ കോണ്‍ഫറന്‍സിംഗിലൂടെ നാളെ 2020 ഓഗസ്റ്റ് 7ന് പ്രധാനമന്ത്രി ശ്രീ നരേന്ദ്രമോദി ഉദ്ഘാടനപ്രസംഗം നിർവ്വഹിക്കും. മാനവ വിഭവ ശേഷി മന്ത്രാലയവും യൂണിവേഴ്‌സിറ്റി ഗ്രാന്റ്‌സ് കമ്മിഷനും ചേര്‍ന്നാണ് കോണ്‍ക്ലേവ് സംഘടിപ്പിക്കുന്നത്. ദേശീയ വിദ്യാഭ്യാസ നയം 2020ന് കീഴിൽ ഭാവിയിലെ വിദ്യാഭ്യാസം, ഗുണപരമായ ഗവേഷണം, വിദ്യാഭ്യാസത്തിന്റെ മികച്ച എത്തിച്ചേരലിനായി സാങ്കേതികവിദ്യകളുടെ സന്തുലിതമായ ഉപയോഗം എന്നിവയടക്കം നിരവധി സെഷനുകളായിരിക്കും കോണ്‍ക്ലേവിൽ ഉണ്ടായിരിക്കുക. കേന്ദ്ര മാനവവിഭവശേഷി മന്ത്രി ശ്രീ രമേശ് പൊഖ്രിയാല്‍, കേന്ദ്ര മാനവവിഭവ ശേഷി സഹമന്ത്രി ശ്രീ സജ്ഞയ് ദോത്രേ എന്നിവരും ചടങ്ങില്‍ സംബന്ധിക്കും. ദേശീയ വിദ്യാഭ്യാസ നയരൂപീകരണ സമിതിയുടെ ചെയര്‍മാനും അംഗങ്ങളും അതോടൊപ്പം പ്രമുഖരായ വിദ്യാഭ്യാസവിചക്ഷണര്‍/ശാസ്ത്രജ്ഞര്‍ തുടങ്ങി നിരവധി വിശിഷ്ടാതിഥികള്‍ ദേശീയ വിദ്യാഭ്യാസനയത്തിന്റെ വിവിധ വശങ്ങളെക്കുറിച്ച് സംസാരിക്കും. സര്‍വകലാശാലകളിലെ വൈസ്ചാന്‍സിലര്‍മാര്‍, ഇന്‍സ്റ്റിറ്റ്യൂട്ടുകളിലെ ഡയറക്ടര്‍മാര്‍, കോളജുകളിലെ പ്രിന്‍സിപ്പല്‍മാര്‍ തുടങ്ങിയവരും പരിപാടിയില്‍ പങ്കെടുക്കും. പരിപാടി മാനവവിഭവശേഷി മന്ത്രാലയത്തിന്റെ (എം.എച്ച്.ആര്‍.ഡി) ഫെയ്‌സ്ബുക്ക് പേജായ https://www.facebook.com/HRDMinistry/ യു.ജി.സി. യുട്യൂബ് ചാനല്‍, പി.ഐ.ബി യുട്യൂബ് ചാനല്‍ യു.ജി.സി ട്വിറ്റര്‍ ഹാന്‍ഡില്‍ (@ugc_india) : https://twitter.com/ugc_india?s=12 എന്നിവയിലൂടെ ലൈവ്‌സ്ട്രീം ചെയ്യും. അതോടൊപ്പം ഡി.ഡി ന്യൂസും ഇത് സംപ്രേക്ഷണം ചെയ്യും.
ആത്മനിര്‍ഭര്‍ ഭാരതിൽ അളവും ഗുണനിലവാരവും പ്രധാനം : പ്രധാനമന്ത്രി

ആത്മനിര്‍ഭര്‍ ഭാരത് എന്നത് അളവിനൊപ്പം ഗുണനിലവാരവുമാണെന്ന് പ്രധാനമന്ത്രി ശ്രീ നരേന്ദ്രമോദി പറഞ്ഞു. ദേശീയ അളവുതൂക്ക ശാസ്ത്ര കോണ്‍ക്ലേവ് 2021ല്‍ സംസാരിക്കുകയായിരുന്നു അദ്ദേഹം. ഇന്ന് വിഡിയോ കോണ്‍ഫറന്‍സിംഗിലൂടെ പങ്കെടുത്ത ചടങ്ങിൽ ദേശീയ ആണവോര്‍ജ്ജ ടൈംസ്‌കെയിലും ഭാരതീയ നിര്‍ദേശക് ദ്രവ്യപ്രണാലിയും അദ്ദേഹം ദേശത്തിന് സമര്‍പ്പിക്കുകയും നാഷണല്‍ എന്‍വിയോണ്‍മെന്റൽ സ്റ്റാന്‍ഡാര്‍ഡ് ലബോറട്ടറിക്ക് അദ്ദേഹം തറക്കല്ലിടുകയും ചെയ്തു. ''ലോകവിപണിയില്‍ നമ്മുടെ ഉല്‍പ്പന്നങ്ങളുടെ കുത്തൊഴുക്കുണ്ടാക്കുകയെന്നത് മാത്രമല്ല നമ്മുടെ ലക്ഷ്യം, നമ്മള്‍ ജനഹൃദയങ്ങളില്‍ വിജയിക്കാനും ആഗ്രഹിക്കുന്നു. ഇന്ത്യന്‍ ഉല്‍പ്പന്നങ്ങള്‍ക്ക് ഉയര്‍ന്ന ആഗോള ചോദനയും സ്വീകാര്യതയും വേണമെന്നും നമ്മള്‍ ആഗ്രഹിക്കുന്നു'' പ്രധാനമന്ത്രി പറഞ്ഞു. പതിറ്റാണ്ടുകളായി ഗുണനിലവാരത്തിനും അളവുകള്‍ക്കും വേണ്ടി ഇന്ത്യ വിദേശ അളവുകളെയാണ് ആശ്രയിച്ചുകൊണ്ടിരിക്കുന്നതെന്ന് പ്രധാനമന്ത്രി പറഞ്ഞു. എന്നാല്‍ ഇപ്പോള്‍ ഇന്ത്യയുടെ വേഗത, പുരോഗതി, ഉയര്‍ച്ച, പ്രതിച്ഛായ, ഇന്ത്യയുടെ ശക്തി എന്നിവയെല്ലാം ഇന്ന് നമ്മുടെ സ്വന്തം അളവുകളാണ് നിശ്ചയിക്കുന്നത്. അളവുതൂക്ക ശാസ്ത്രം എന്നത് അളവിന്റെ ശാസ്ത്രവും ഏതൊരു ശാസ്ത്രനേട്ടത്തിന് അടിത്തറയിടുന്നതുമാണെന്ന് അദ്ദേഹം പറഞ്ഞു. ശക്തമായ അളവുകളില്ലാതെ ഒരു ഗവേഷണത്തിനും മുന്നോട്ടുപോകാനാവില്ല.നമ്മുടെ നേട്ടങ്ങള്‍ പോലും ചീല അളവുകള്‍ക്ക് അനുസൃതമാണ്. ലോകത്ത് ഒരു രാജ്യത്തിന്റെ വിശ്വാസ്യത അവിടുത്തെ അളവുതൂക്കത്തിന്റെ പ്രാമാണ്യത്തെ ആശ്രയിച്ചാണിരിക്കുന്നതെന്ന് അദ്ദേഹം അഭിപ്രായപ്പെട്ടു. നമ്മള്‍ ലോകത്ത് നിലനില്‍ക്കുന്നുവെന്ന് കാട്ടിത്തരുന്ന ഒരു കണ്ണടയാണ് അളവുതൂക്കമെന്നും അദ്ദേഹം പറഞ്ഞു. സ്വാശ്രയ ഇന്ത്യ എന്ന ലക്ഷ്യം നേടിയെടുക്കുന്നത് അളവിലും ഗുണനിലവാരത്തിലുമുള്‍ക്കൊണ്ടിരിക്കുന്നതാണെന്ന് പ്രധാനമന്ത്രി പറഞ്ഞു. ലോകമാകെ ഇന്ത്യന്‍ ഉല്‍പ്പന്നങ്ങള്‍ കൊണ്ട് നിറയ്ക്കുന്നതിന് പകരം ഇന്ത്യന്‍ ഉല്‍പ്പന്നങ്ങള്‍ വാങ്ങുന്ന ഉപഭോക്താക്കളുടെ മനംകവരുയകയാണ് വേണ്ടതെന്ന് അദ്ദേഹം അഭ്യര്‍ത്ഥിച്ചു. ഇന്ത്യയില്‍ നിര്‍മ്മിക്കുന്ന ഉല്‍പ്പന്നങ്ങള്‍ ആഗോള ചോദന നിറവേറ്റുക മാത്രമല്ല, ആഗോള സ്വീകാര്യത നേടുകയും വേണമെന്നതിന് അദ്ദേഹം ഊന്നല്‍ നല്‍കി. ''ഗുണനിലവാരത്തിന്റെയും വിശ്വാസ്യതയുടെയും സ്തംഭങ്ങളില്‍ നമുക്ക് ബ്രാന്‍ഡ് ഇന്ത്യയെ കൂടുതല്‍ ശക്തമാക്കണം'' ശ്രീ മോദി പറഞ്ഞു. ഇന്ന് രാജ്യത്തിന് സമര്‍പ്പിച്ച ഭാരതീയ നിര്‍ദ്ദേശക് ദ്രവ്യ ഘനലോഹങ്ങള്‍, കീടനാശിനികള്‍, ഫാര്‍മ, ടെക്‌സ്‌റ്റൈല്‍സ് എന്നീ മേഖലയിലെ വ്യവസായികളെ '' സര്‍ട്ടിഫൈഡ് റഫറന്‍സ് മെറ്റീവരിയല്‍ സിസ്റ്റം'ത്തിന് രൂപംനല്‍കികൊണ്ട് ഗുണനിലവാരമുളള ഉല്‍പ്പന്നങ്ങള്‍ നിര്‍മ്മിക്കുന്നതിന് സഹായിക്കും. ഇന്ന് വ്യവസായങ്ങള്‍ നിയമകേന്ദ്രീകൃത സമീപനങ്ങളില്‍ നിന്ന് ഉപഭോക്‌തൃ ക്രമീകരണ സമീപനത്തിലാണ് നീങ്ങിക്കൊണ്ടിരിക്കുന്നതെന്ന് അദ്ദേഹം പറഞ്ഞു. ഈ പുതിയ അളവുകളിലൂടെ രാജ്യത്തെ അങ്ങോളമിങ്ങോളമുള്ള ജില്ലകളിലെ പ്രാദേശിക ഉല്‍പ്പന്നങ്ങള്‍ക്ക് ആഗോള തിരിച്ചറിവ് നല്‍കുന്നതിനുള്ള സംഘടിതപ്രവര്‍ത്തനമുണ്ടാകും. ഇത് പ്രത്യേകിച്ചും നമ്മുടെ സൂക്ഷ്മ ചെറുകിട ഇടത്തരം മേഖലകള്‍ക്ക് ഗുണം ചെയ്യുമെന്നും അദ്ദേഹം പറഞ്ഞു. അന്താരാഷ്‌ട്ര അളവുകള്‍ക്ക് വഴങ്ങികൊടുക്കുന്നത് വലിയ വിദേശ ഉല്‍പ്പാദന കമ്പനികളെ ഇന്ത്യയിലേക്ക് വരുന്നതിനും പ്രാദേശിക വിതരണശൃംഖലകള്‍ കണ്ടെത്തുന്നതിനും സഹായിക്കുമെന്ന് പ്രധാനമന്ത്രി പറഞ്ഞു. പുതിയ അളവുകളോടെ കയറ്റുമതിയുടെയും ഇറക്കുമതിയുടെയും ഗുണനിലവാരം ഉറപ്പാക്കപ്പെടുമെന്ന് അദ്ദേഹം പറഞ്ഞു. ഇത് ഇന്ത്യയിലെ പൊതു ഉപഭോക്താക്കള്‍ക്ക് ഗുണനിലവാരമുള്ള ഉല്‍പ്പന്നം ലഭ്യമാക്കുകയും കയറ്റുമതിക്കാര്‍ അഭിമുഖീകരിക്കുന്ന പ്രശ്‌നങ്ങള്‍ കുറയ്ക്കുകയും ചെയ്യുമെന്നും അദ്ദേഹം പറഞ്ഞു.
പാരാലിമ്പിക്‌സ് ഗെയിംസില്‍ ജാവലിന്‍ ത്രോയില്‍ സ്വര്‍ണ്ണ മെഡല്‍ നേടിയ സുമിത് ആന്റിലിനെ പ്രധാനമന്ത്രി അഭിനന്ദിച്ചു

ടോക്കിയോയില്‍ നടക്കുന്ന പാരാലിമ്പിക്‌സ് ഗെയിംസില്‍ ജാവലിന്‍ ത്രോയില്‍ സ്വര്‍ണം നേടിയ സുമിത് ആന്റിലിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഒരു ട്വീറ്റില്‍ പ്രധാനമന്ത്രി പറഞ്ഞു ; 'നമ്മുടെ കായികതാരങ്ങള്‍ # പാരാലിമ്പിക്‌സില്‍ തിളങ്ങുന്നത് തുടരുന്നു ! പാരാലിമ്പിക്‌സില്‍ സുമിത് ആന്റിലിന്റെ തകര്‍പ്പന്‍ റെക്കോര്‍ഡ് പ്രകടനത്തില്‍ രാജ്യം അഭിമാനിക്കുന്നു. അഭിമാനകരമായ സ്വര്‍ണ മെഡല്‍ നേടിയ സുമിത്തിന് അഭിനന്ദനങ്ങള്‍. ഭാവിയില്‍ നിങ്ങള്‍ക്ക് എല്ലാ ആശംസകളും നേരുന്നു. '